โรงเรียนทุ่งสง

โรงเรียนทุ่งสง เป็นโรงเรียนมัธยมศึกษา สังกัดสำนักงานเขตพื้นที่การศึกษามัธยมศึกษานครศรีธรรมราช ก่อตั้งเมื่อวันที่ 23 สิงหาคม พ.ศ. 2486 ปัจจุบันเป็นโรงเรียนขนาดใหญ่พิเศษ มีเนื้อที่ 54 ไร่ ตั้งอยู่ ณ เลขที่ 44 หมู่ 2 ถนนทุ่งสง - นครศรีธรรมราช ตำบลถ้ำใหญ่ อำเภอทุ่งสง จังหวัดนครศรีธรรมราช
ได้รับรางวัลสถานศึกษารางวัลพระราชทาน ระดับมัธยมศึกษาขนาดใหญ่ ประจำปีการศึกษา 2524 และ 2563
โรงเรียนเปิดสอนทั้งระดับมัธยมศึกษาตอนต้น (ช่วงชั้นที่ 3) และ ระดับมัธยมศึกษาตอนปลาย (ช่วงชั้นที่ 4) เป็นโรงเรียนโครงการร่วมโรงเรียนกีฬาจังหวัดนครศรีธรรมราช (โครงการร่วมระหว่างกรมพลศึกษากับกรมสามัญศึกษา) และเป็นโรงเรียนหน่วยเบิกเงินจากคลังจังหวัดนครศรีธรรมราช  อำเภอทุ่งสง
โรงเรียนทุ่งสงมีอาคารถาวร 7 หลัง จำนวนห้องเรียน 37 ห้อง ห้องพิเศษ 25 ห้อง ห้องบริการ 15 ห้อง โรงพลศึกษา-หอประชุม 1 หลัง อาคารเอนกประสงค์ 1 หลัง โรงฝึกงานช่างอุตสาหกรรม 2 หลัง คหกรรม 1 หลัง และ อาคาร IT เฉลิมพระเกียรติ 1 หลัง

**ประวัติ == 
โรงเรียนทุ่งสง ได้ก่อตั้งครั้งแรก เมื่อวันที่ 23 สิงหาคม พ.ศ. 2486 โดยอาศัยโรงธรรมศาลาในบริเวณวัดชัยชุมพลเป็นสถานที่เรียน โดยมีนายสิริ รัตนะรัตน ทำหน้าที่เป็นครูใหญ่คนแรก ต่อมาได้ย้ายมาขอใช้สถานที่ราชพัสดุ ติดกับโรงเรียนวัดชัยชุมพล เป็นสถานที่ก่อตั้งโรงเรียน 
ต่อมาเมื่อปี พ.ศ. 2490 โรงเรียนจึงได้จัดงบประมาณจากทางราชการให้สร้างอาคารเรียนถาวรที่ราชพัสดุ ในเนื้อที่ 2 ไร่ 3 งาน โดยในระยะแรกเปิดรับสมัครนักเรียนทั้งชายและหญิงเข้าเรียน
ต่อมาในปี พ.ศ. 2501 จึงได้แยกนักเรียนหญิงออกไปตั้งเป็นโรงเรียนสตรีทุ่งสง จากความคับแคบของเนื้อที่โรงเรียน ทำให้ไม่สามารถขยายอาคารสถานที่ให้พอเพียงกับจำนวนนักเรียนที่เพิ่มขึ้นแต่ละปี ทำให้ผู้บริหารโรงเรียนในสมัยนั้นได้ดำริที่จะย้ายสถานที่ตั้งโรงเรียนในปี พ.ศ. 2512 นายพินิจ นุ่นพันธ์ ซึ่งดำรงตำแหน่งอาจารย์ใหญ่ โรงเรียนทุ่งสง ในสมัยนั้น จึงได้ดำเนินเรื่องขอให้ที่ดินราชพัสดุบริเวณกองกำกับการตำรวจตระเวนชายแดน เขต 8 เป็นสถานที่ตั้งโรงเรียนแห่งใหม่ ทางราชการได้อนุมัติ และดำเนินการจัดสร้างอาคารประกอบขึ้นในปี พ.ศ. 2513 แล้วเสร็จ จึงเปิดให้นักเรียนเข้าเรียนในสถานที่แห่งใหม่นั้น เมื่อปี พ.ศ. 2516 เป็นต้นมา ถือว่าได้เป็นยุคใหม่ของโรงเรียน โดยมีลำดับขั้นของการพัฒนา ดังนี้- พ.ศ. 2517 กระทรวงศึกษาธิการได้คัดเลือกให้โรงเรียนทุ่งสง เข้าอยู่ในโครงการโรงเรียนมัธยมแบบผสมในส่วนภูมิภาค (ค.ม.ภ.1) รุ่นที่ 2 โดยเริ่มโครงการตั้งแต่ พ.ศ. 2518 และสิ้นสุดโครงการเมื่อปี พ.ศ. 2521- พ.ศ. 2520 โรงเรียนได้รับอนุญาตให้เปิดสอนถึงระดับชั้นมัธยมศึกษาตอนปลาย ซึ่งในระยะแรกเปิดสอนเพียง 2 ห้องเรียนต่อระดับชั้น และได้เปิดเพิ่มเป็น 8 ห้องเรียนต่อระดับชั้น ในระยะเวลาต่อมา- พ.ศ. 2524 โรงเรียนได้รับคัดเลือกจากกระทรวงศึกษาธิการ ให้เป็นโรงเรียนดีเด่นได้รับรางวัลพระราชทานประเภทโรงเรียนดีเด่นขนาดใหญ่- พ.ศ. 2527 กระทรวงศึกษาธิการได้มอบรางวัลให้กับโรงเรียนในฐานะเป็นโรงเรียนผู้ดำเนินการใช้หลักสูตรดีเด่น ในระดับมัธยมศึกษาตอนต้น- พ.ศ. 2530 ได้รับการยกย่องเชิดชูเกียรติจากกระทรวงศึกษาธิการให้เป็นสถานศึกษาที่จัดกิจกรรมจริยศึกษาดีเด่น ส่วนภูมิภาค- พ.ศ. 2531 สมาคมบริหารโรงเรียนมัธยมศึกษาแห่งประเทศไทย ได้ยกย่องผู้บริหารโรงเรียนทุ่งสง (นายศุภมน เสาหฤทวงศ์) เป็นผู้บริหารโรงเรียนมัธยมศึกษาขนาดใหญ่ดีเด่นในเขตการศึกษา 3- พ.ศ. 2534 เป็นโรงเรียนหน่วยเบิกกรมสามัญศึกษา ประจำคลัง ณ อำเภอทุ่งสง จังหวัดนครศรีธรรมราช- พ.ศ. 2536 รับนักเรียนมัธยมศึกษาตอนต้นแบบสหศึกษา โดยเริ่มจากชั้นมัธยมศึกษา ปีที่ 1 (ในปีการศึกษา 2538 รับนักเรียนแบบสหศึกษา ทั้งระดับมัธยมศึกษาตอนต้น และมัธยมศึกษาตอนปลายครบทุกระดับชั้น)- พ.ศ. 2537 โรงเรียนทุ่งสง เป็นโรงเรียนโครงการร่วมโรงเรียนกีฬาจังหวัดนครศรีธรรมราช- พ.ศ. 2539 โรงเรียนได้รับคัดเลือกจากกรมสามัญศึกษาเข้าร่วมโครงการห้องสมุด กาญจนาภิเษก และโครงการปฏิรูปการศึกษา- พ.ศ. 2542 โรงเรียนทุ่งสง ได้จัดโครงการร่วมกับสถาบันราชภัฏนครศรีธรรมราชจัดเปิดสอนโครงการ กศ.บป.- พ.ศ. 2543 โรงเรียนทุ่งสง ได้รับคัดเลือกให้เข้าร่วมโครงการห้องเรียนสีเขียว ของ การไฟฟ้าฝ่ายผลิตแห่งประเทศไทย- พ.ศ. 2544 โรงเรียนทุ่งสง ได้รับประกาศเกียรติคุณจากกรมสามัญศึกษา ให้เป็นโรงเรียนจัดระบบช่วยเหลือนักเรียนดีเด่น- พ.ศ. 2545 โรงเรียนทุ่งสง ได้รับรางวัลปฏิบัติรูปการเรียนดีเด่นของจังหวัดนครศรีธรรมราช- พ.ศ. 2547 โรงเรียนทุ่งสง ได้รับคัดเลือกจากสำนักงานเลขาธิการสถานการศึกษาเข้าร่วมโครงการขยายผลการจัดการศึกษาสำหรับผู้มีความสามารถพิเศษ ระดับมัธยมศึกษาตอนปลาย เขตพื้นที่ภาคใต้- พ.ศ. 2548 โรงเรียนทุ่งสง ได้รับงบประมาณจากผู้ว่า CEO ปรับปรุงห้องสมุด IT ได้รับการสนับสนุนตรามโครงการ TOT IT school จากบริษัท TOT และได้จัดสร้าง IT โดยได้รับความอนุเคราะห์จากผู้ปกครองและชุมชน- พ.ศ. 2549 โรงเรียนทุ่งสง ได้จัดโครงการห้องเรียนพิเศษ ในระดับชั้น ม.1, ม.4- พ.ศ. 2549 โรงเรียนทุ่งสง ได้เพิ่มการเรียนการสอนภาษาจีน- พ.ศ. 2551 โรงเรียนทุ่งสง ได้เริ่มจัดการเรียนการสอนในด้านห้องเรียนพิเศษวิทยาศาสตร์-คณิตศาสตร์ - พ.ศ. 2552 โรงเรียนทุ่งสง ได้ลงนามความร่วมมือโรงเรียนมาตรฐานสากล "World Class Standard School"- พ.ศ. 2553 โรงเรียนทุ่งสง ได้จัดตั้งห้องเรียนอาชีพ ในระดับชั้นมัธยมศึกษาปีที่ 1 ใน 4 สาขาวิชาดังต่อไปนี้ - คอมพิวเตอร์ - อุตสาหกรรม - ดนตรี-นาฏศิลป์ - ศิลปะ

**ทำเนียบผู้บริหาร**
ตั้งแต่เริ่มก่อตั้ง จนถึงปัจจุบัน โรงเรียนทุ่งสง มีผู้บริหาร 15 ท่าน ดังนี้

**หลักสูตร**

**ระดับชั้นมัธยมศึกษาตอนต้น**
 ประเภทห้องเรียนพิเศษ
** ห้องเรียนพิเศษวิทยาศาสตร์ – คณิตศาสตร์ ระดับชั้นละ 2 ห้อง (60 คน)
** ห้องเรียนพิเศษภาษาอังกฤษ (GIFT Program) ระดับชั้นละ 1 ห้อง (30 คน)
** ห้องเรียนพิเศษดนตรี (ดนตรีไทย) ระดับชั้นละ 1 ห้อง (35 คน)- ประเภทห้องเรียนปกติ
** ห้องเรียนวิทยาศาสตร์พลังสิบ ระดับชั้นละ 1 ห้อง (40 คน)
** ห้องเรียนปกติ ระดับชั้นละ 9 ห้อง (360 คน)

**ระดับชั้นมัธยมศึกษาตอนปลาย**
 ประเภทห้องเรียนพิเศษ
** ห้องเรียนพิเศษวิทยาศาสตร์ – คณิตศาสตร์ ระดับชั้นละ 1 ห้อง (30 คน)
** ห้องเรียนพิเศษภาษาอังกฤษ (Great Program) ระดับชั้นละ 1 ห้อง (30 คน)- ประเภทห้องเรียนปกติ
** แผนการเรียนวิทย์ – คณิต ระดับชั้นละ 2 ห้อง (80 คน)
** แผนการเรียนวิทย์ – คณิต (วิทยาศาสตร์พลังสิบ) ระดับชั้นละ 1 ห้อง (40 คน)
** แผนการเรียนศิลป์ – คำนวณ ระดับชั้นละ 2 ห้อง (80 คน)
** แผนการเรียนศิลป์ – ภาษาอังกฤษ – ภาษาจีน ระดับชั้นละ 1 ห้อง (40 คน)
** แผนการเรียนศิลป์ – ทั่วไป ระดับชั้นละ 2 ห้อง (80 คน)

**บุคคลที่มีชื่อเสียงของโรงเรียน**
 นายฉัตรชัย นิติภักดิ์ - ตุลาการศาลปกครองสูงสุด- พลอากาศเอก พันธ์ภักดี พัฒนกุล ผู้บัญชาการทหารอากาศ - นายถาวรวัฒน์ คงแก้ว - อดีตรองผู้ว่าราชการจังหวัดภูเก็ต, รองผู้ว่าราชการจังหวัดนครศรีธรรมราช- นายศักดาพร รัตนสุภา - รองผู้ว่าราชการจังหวัดสุราษฎร์ธานี- นายทรงชัย วงศ์วัชรดำรง - นายกเทศมนตรีเมืองทุ่งสง- นายอำมฤทธิ์ ชูสุวรรณ - ศิลปินแห่งชาติ ปี 2563 (สาขาทัศนศิลป์)- นายพงศภัค ศรีปรางค์ - ปลัดองค์การบริหารส่วนตำบลทอนหงส์, ถ้ำใหญ่- ณัฐวดี ดอกกะฐิน (นัท) - ผู้เข้าแข่งขันรายการ  The Voice Thailand ซีซั่นที่ 1, The Star ค้นฟ้าคว้าดาว ปีที่ 10- ลิลลี่ ได้หมดถ้าสดชื่น - นักร้องและนักแสดงชื่อดัง

**อ้างอิง**

**แหล่งข้อมูลอื่น**
  เว็บไซต์หลักโรงเรียนทุ่งสง-  โครงการส่งเสริมการศึกษา โรงเรียนทุ่งสง date=2007-08-21 -  เว็บบอร์ดโรงเรียนทุ่งสง date=2007-09-10 -  วงดนตรีสากลโรงเรียนทุ่งสง date=2007-06-20 
หมวดหมู่:โรงเรียนในจังหวัดนครศรีธรรมราช
หมวดหมู่:โรงเรียนมัธยมศึกษาประจำอำเภอในจังหวัดนครศรีธรรมราช
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครศรีธรรมราช
หมวดหมู่:โรงเรียนที่ก่อตั้งในปี พ.ศ. 2486
หมวดหมู่:อำเภอทุ่งสง